
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИНЧЕ 
КРЕАТИВ (ПУЛТАРУЛӐХ) ИНДУСТРИЙӖСЕНЕ 
АТАЛАНТАРАССИ ҪИНЧЕН

Чӑваш Республикин Патшалӑх Канашӗ
2025 ҫулхи авӑн уйӑхӗн 25-мӗшӗнче
йышӑннӑ

1 статья. Ҫак Саккун йӗркелекен ыйтусем
Ҫак Саккун Федерацин "Раҫҫей Федерацийӗнче креатив (пултарулӑх) индустрийӗсене аталантарасси ҫинчен" 2024 ҫулхи ҫурла уйӑхӗн 8-мӗшӗнчи 330-ФЗ №-лӗ саккунӗпе (малалла – Федераци саккунӗ) килӗшӳллӗн Чӑваш Республикинче креатив (пултарулӑх) индустрийӗсем (малалла – креатив индустрийӗсем) енӗпе тӗл пулакан уйрӑм ыйтусене йӗркелет, ҫавӑн пекех Чӑваш Республикин патшалӑх влаҫӗн органӗсен креатив индустрийӗсем енӗпе пур-нӑҫламалли полномочийӗсене палӑртать.

2 статья.	Креатив индустрийӗсем енӗпе пулакан ӗҫе право тӗлӗшӗнчен йӗркелесе тӑрасси
Креатив индустрийӗсем енӗпе пулакан ӗҫе право тӗлӗшӗнчен йӗркелесе тӑрасси Раҫҫей Федерацийӗн Конституцийӗ ҫинче никӗсленет тата ӑна Федераци саккунӗпе, федерацин ытти саккунӗсемпе, Раҫҫей Федерацийӗн Президенчӗн тата Раҫҫей Федерацийӗн Правительствин акчӗсемпе, Раҫҫей Федерацийӗн ытти нормативлӑ право акчӗсемпе, ҫак Саккунпа, Чӑваш Республикин ытти саккунӗсемпе тата Чӑваш Республикин ытти нормативлӑ право акчӗсемпе килӗшӳллӗн туса пыраҫҫӗ.
3 статья. Тӗп ӑнлавсем
Ҫак Саккунра Федераци саккунӗпе пӑхса хӑварнӑ тӗп ӑнлавсемпе усӑ кураҫҫӗ.

4 статья.	Чӑваш Республикин патшалӑх влаҫӗн органӗсен креатив индустрийӗсем енӗпе пурнӑҫламалли полномочийӗсем
1. Чӑваш Республикин Пуҫлӑхӗн креатив индустрийӗсем енӗпе пурнӑҫламалли полномочийӗсен шутне ҫаксем кӗреҫҫӗ:
1) креатив индустрийӗсем енӗпе пулакан хутшӑнусене йӗркелесе тӑракан Чӑваш Республикин нормативлӑ право акчӗсене йышӑнасси;
2) Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн креатив индустрийӗсем енӗпе ытти полномочисене пурнӑҫласси.
2. Чӑваш Республикин Патшалӑх Канашӗн креатив индустрийӗсем енӗпе пурнӑҫламалли полномочийӗсен шутне ҫаксем кӗреҫҫӗ:
1) креатив индустрийӗсем енӗпе пулакан хутшӑнусене йӗркелесе тӑракан Чӑваш Республикин саккунӗсене йышӑнасси тата вӗсене пӑхӑннине тата пурнӑҫланине тӗрӗслесе тӑрасси;
2) Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн креатив индустрийӗсем енӗпе ытти полномочисене пурнӑҫласси.
2. Чӑваш Республикин Министрсен Кабинечӗн креатив индустрийӗсем енӗпе пурнӑҫламалли полномочийӗсен шутне ҫаксем кӗреҫҫӗ:
1) креатив индустрийӗсем енӗпе Чӑваш Республикин ӗҫ тӑвакан полномочиллӗ органне (малалла – полномочиллӗ орган) палӑртасси;
2) Чӑваш Республикинче ӗҫ-хӗл пурнӑҫлакан креатив индустрийӗсен субъекчӗсен реестрне йӗркелемелли тата тытса пымалли йӗркене, ҫав шутра ҫавнашкал реестра креатив индустрийӗсен субъекчӗсем ҫинчен калакан сведенисене кӗртмелли тата унтан кӑлармалли йӗркене, ҫирӗплетесси;
3) уйрӑм ҫынсене, юридически сӑпатсене тата уйрӑм предпринимательсене креатив индустрийӗсен субъекчӗсен шутне кӗртмелли критерисене палӑртасси;
4) уйрӑм ҫынсем, юридически сӑпатсем тата уйрӑм предпринимательсем креатив индустрийӗсен субъекчӗсен шутне кӗртмелли Чӑваш Республикин Министрсен Кабинечӗн нормативлӑ право акчӗпе палӑртнӑ критерисене тивӗҫтернине ҫирӗплетсе памалли йӗркене палӑртасси;
5) Чӑваш Республикинче приоритетлӑ креатив индустрийӗсене палӑртмалли критерисене ҫирӗплетесси;
6) Чӑваш Республикинче креатив индустрийӗсене пулӑшу паракан инфратытӑм ҫинчен калакан сведенисене Чӑваш Республикин Министрсен Кабинечӗн "Интернет" информаципе телекоммуникаци сетӗнчи официаллӑ сайтне вырнаҫтармалли йӗркене, ҫав шутра ҫавӑн пек сведенисен йышне (Раҫҫей Федерацийӗн субъекчӗсенче креатив индустрийӗсене пулӑшу паракан инфратытӑм ҫинчен калакан сведенисен Федераци саккунӗн 4 статйин 2-мӗш пайӗн 4-мӗш пункчӗпе килӗшӳллӗн ҫирӗплетнӗ типлӑ йышне шута илсе), ҫирӗплетесси тата ҫавнашкал сведенисене вырнаҫтарасси;
7) Чӑваш Республикин Министрсен Кабинечӗн "Интернет" информаципе телекоммуникаци сетӗнчи официаллӑ сайтне Федераци саккунӗн 
14 статйин 2-мӗш пайӗнче кӑтартнӑ информацие вырнаҫтармалли йӗркене палӑртасси;
8) Чӑваш Республикин патшалӑх харпӑрлӑхӗнче шутланакан, Чӑваш Республикинче креатив индустрийӗсене пулӑшу паракан инфратытӑма кӗрекен пурлӑха палӑртасси;
9) Чӑваш Республикин патшалӑх харпӑрлӑхӗнче шутланакан, Чӑваш Республикинче креатив кластерне йӗркеленӗ чухне усӑ куракан пурлӑха па-лӑртасси;
10) креатив индустрийӗсем енӗпе полномочисем пурнӑҫлама организацисем туса хурасси;
11) Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн креатив индустрийӗсем енӗпе ытти полномочисене пурнӑҫласси.

1) Чӑваш Республикинче ӗҫ-хӗл пурнӑҫлакан креатив индустрийӗсен субъекчӗсен реестрне йӗркелесси тата тытса пырасси;
2) уйрӑм ҫынсем, юридически сӑпатсем тата уйрӑм предпринимательсем Чӑваш Республикин Министрсен Кабинечӗн нормативлӑ право акчӗпе палӑртнӑ креатив индустрийӗсен субъекчӗсен шутне кӗртмелли критерисене тивӗҫтернине ҫирӗплетсе парасси;
3) Чӑваш Республикинчи приоритетлӑ креатив индустрийӗсен переченьне Чӑваш Республикин Министрсен Кабинечӗ ҫирӗплетнӗ Чӑваш Республикинче приоритетлӑ креатив индустрийӗсене палӑртмалли критерисене тӗпе хурса йӗркелесси;
4) территори Федераци саккунӗн 4 статйин 1-мӗш пайӗн 3-мӗш пунк-чӗпе килӗшӳллӗн палӑртнӑ йӗркепе территорие креатив кластерӗ тесе йышӑнмалли критерисене тивӗҫтернине ҫирӗплетсе парасси;
5) Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн креатив индустрийӗсем енӗпе ытти полномочисене пурнӑҫласси.
5. Чӑваш Республикин ӗҫ тӑвакан ытти органӗсен креатив индустри-йӗсем енӗпе пурнӑҫламалли полномочийӗсене Чӑваш Республикин саккунӗсемпе палӑртаҫҫӗ.
6. Чӑваш Республикин Министрсен Кабинечӗ, полномочиллӗ орган креатив индустрийӗсем енӗпе полномочисем пурнӑҫлама консультаци тата (е) эксперт органӗсем йӗркелеҫҫӗ.

5 статья.	Чӑваш Республикинче ӗҫ-хӗл пурнӑҫлакан креатив индустрийӗсен субъекчӗсен реестрӗ
1. Креатив индустрийӗн субъекчӗ ҫинчен калакан сведенисене Чӑваш Республикинче ӗҫ-хӗл пурнӑҫлакан креатив индустрийӗсен субъекчӗсен реестрне Чӑваш Республикин Министрсен Кабинечӗ палӑртнӑ йӗркепе кӗртеҫҫӗ.
2. Чӑваш Республикинче ӗҫ-хӗл пурнӑҫлакан креатив индустрийӗсен субъекчӗсен реестрне креатив индустрийӗсен субъекчӗсем ҫинчен калакан сведенисене кӗртеҫҫӗ, вӗсен йышне Раҫҫей Федерацийӗн саккунӗсемпе ки-лӗшӳллӗн палӑртаҫҫӗ.
3. Чӑваш Республикинче ӗҫ-хӗл пурнӑҫлакан креатив индустрийӗсен субъекчӗсен реестрӗнчи сведенисене креатив индустрийӗсен субъекчӗсен пӗрлехи реестрне Федераци саккунӗн 4 статйин 1-мӗш пайӗн 2-мӗш пункчӗпе килӗшӳллӗн палӑртнӑ йӗркепе кӗртеҫҫӗ.

6 статья. Креатив индустрийӗсене пулӑшу паракан инфратытӑм
1. Креатив индустрийӗсене пулӑшу паракан инфратытӑма Федераци саккунӗпе килӗшӳллӗн палӑртаҫҫӗ.
2. Чӑваш Республикинче креатив индустрийӗсене пулӑшу паракан инфратытӑм ҫинчен калакан сведенисене Чӑваш Республикин Министрсен Кабинечӗн "Интернет" информаципе телекоммуникаци сетӗнчи официаллӑ сайтне ҫак Саккунӑн 4 статйин 3-мӗш пайӗн 6-мӗш пункчӗпе килӗшӳллӗн палӑртнӑ йӗркепе вырнаҫтараҫҫӗ.
3. Чӑваш Республикинче креатив индустрийӗсене пулӑшу паракан инфратытӑм ҫинчен калакан сведенисене полномочиллӗ орган федерацин ӗҫ тӑвакан влаҫӗн креатив экономики енӗпе патшалӑх политикине туса хатӗрлес тата нормативлӑ право тӗлӗшӗнчен йӗркелесе тӑрас ӗҫе пурнӑҫлама полномочи илнӗ органне Федераци саккунӗн 4 статйин 2-мӗш пайӗн 2-мӗш пункчӗпе килӗшӳллӗн палӑртнӑ йӗркепе тӑратать.

7 статья. Креатив индустрийӗсен енӗпе патшалӑх пулӑшасси
1. Креатив индустрийӗсене аталантарма лайӑх майсем йӗркелес тӗллевпе Чӑваш Республикинче ӗҫ-хӗл пурнӑҫлакан креатив индустрийӗсен субъекчӗсен реестрне кӗртнӗ тата Федераци саккунӗн 10 статйипе палӑртнӑ условисене тивӗҫтерекен креатив индустрийӗсен субъекчӗсене Чӑваш Республикин патшалӑх влаҫӗн органӗсем Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн креатив индустрийӗсен енӗпе патшалӑхӑн пулӑшу мерисене пама пултараҫҫӗ.
2. Креатив индустрийӗсен енӗпе патшалӑх пулӑшӑвне пӗтӗм Раҫҫейри гражданла пӗр танлӑха (ҫав шутра регионти уйрӑмлӑхсене тата Чӑваш Республикин территорийӗнче пурӑнакан халӑхсен йӑли-йӗркине тӗпе хурса) ҫирӗплетме, наци культурине тата экономикине аталантарма, наукӑпа культурӑна халӑх хушшинче анлӑн сарма, Раҫҫейри йӑлана кӗнӗ ӑс-хакӑлпа кӑмӑл-сипет хаклӑхӗсене аталантарса пыма пулӑшакан креатив индустрийӗсен субъекчӗсене укҫа-тенкӗ, пурлӑх, вӗренӳ, информаци пулӑшӑвӗ тата ытти майлӑ пулӑшу пек пама пултараҫҫӗ.
3. Креатив индустрийӗсен ӗҫӗнче Чӑваш Республикин патшалӑх влаҫӗн органӗсем Чӑваш Республикинчи приоритетлӑ креатив индустрийӗсен креатив индустрийӗсен субъекчӗсене, вӗсен переченьне ҫак Саккунӑн 4 статйин 4-мӗш пайӗн 3-мӗш пункчӗпе килӗшӳллӗн йӗркелеҫҫӗ, патшалӑх пулӑшӑвне пуринчен малтан параҫҫӗ.
8 статья. Ҫак Саккун вӑя кӗресси
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи авăн уйӑхӗн 26-мӗшӗ

